《送同年达梅岑检讨奉使西域》
清代·伊秉绶

凉州西去万重山，鸿鹄高飞雉子斑。珥笔词臣秋出塞，櫜弓都子夜临关。

风吹白草霜千里，天接黄沙月一湾。羌管未妨听野戍，班生三十好容颜。

作者简介：（1754—1815）福建宁化人，字组似，号墨卿。伊朝栋子。乾隆五十四年进士，改刑部主事。嘉庆初，出任广东惠州知府，铲除掳人勒赎的土匪。后调江苏扬州知府。勘灾必逐户亲阅手记。历署河库道、盐运使。以父丧离职，遂不再出。工诗古文，究心理学，尤精书法。有《留春草堂诗》、《坊表录》、《修齐正论》。